Senzo-twiet veroorsaak opskuddingGareth Cliff Cliff het getwiet: Who’s paying for this massive funeral for #SenzoMeyiwa? Sy twiet het baie gebruikers woedend gemaak en hy is onder meer daarvan beskuldig dat hy onsensitief en ŉ rassis is. Ander gebruikers was egter van mening dat Cliff die reg het om dit te vra, aangesien die belastingbetaler waarskynlik daarvoor betaal het. Cliff se twiet het ook reaksie gelok van Fikile Mbalula, minister van sport, wat getwiet het: It was an official funeral,official funerals are payed for by the state. Question that if you want y compare Senzo to Messi silly staff. Mbalula het ook getwiet: Who payed for Verwoerd funeral?And who payed for PWBotha’s funeral?It is the state did they deserve it we never asked bcos we respect the DD Volgens Mbalula was Meyiwo se begrafnis ŉ semi-staatsbegrafnis. Hy het gesê enige provinsie kan versoek en motiveer hoekom “hulle helde semi-staatsbegrafnisse moet ontvang”. Cliff het ŉ inskrywing op sy webtuiste gemaak na aanleiding van die reaksie wat sy twiet uitgelok het. “Senzo Meyiwa is net meer as ŉ week gelede onder tragiese omstandighede dood. Die omstandighede rakende sy dood was nie vir my ŉ kwessie nie: Misdaad diskrimineer nie en ons het ŉ talentvolle ster verloor. Toe ek die televisie Saterdag aangeskakel het, het ek die buitengewone (want dit was nie gewoon nie) begrafnis gesien met polisiebeamptes wat marsjeer, ministers wat toesprake maak, vlae, baniere, kos en ŉ gesing en dans in die stadion.” Volgens Cliff het hy nie ŉ probleem hiermee nie, maar hy kan onthou dat sulke begrafnisse slegs vir politici beskore was. Volgens hom was dit ŉ goeie vraag om te vra en een wat ons almal moet vra, veral omdat politici “lief daarvoor is om die hoofpawiljoen as ŉ seepkis te gebruik om emosionele mense te manipuleer”. “Ek gee nie om as ons vir Senzo se begrafnis betaal het nie, maar ek gee om dat ek die slegte ou is omdat ek die vraag gevra het. Ek gee baie om. Ek is elke soort vulgêre ding genoem deur ‘n horde van mense wat die minste welsprekend is, woedendste is, plunderende kranksinniges wat ek nie ken nie en wat ook nie almal vir Senzo kon geken het nie,” het Cliff geskryf.